Advokaadibüroo WALLESS OÜ
piret.kergandberg@walless.com	Teie: 03.07.2024

Meie: 10.07.2024 nr 6-3/24/3027-2	

Vastus teabenõudele

1)	Millistele kvaliteedinõuetele (purunemiskindluse kategooria ja fraktsioon) vastab riigihanke nr 271187 tulemusena sõlmitud hankelepingu täitmiseks ja teede katendite ehitamiseks kasutatav lubjakivikillustik?
 
Riigihanke viitenumber 271187 tulemusel sõlmitud hankelepingu ehitustööde täitmiseks kasutatavate materjalide kvaliteedinõuded on määratud tööprojektis ja vastavad seal esitatud nõuetele. Nõuded materjalide kvaliteedile tulenevad  majandus- ja taristuministri poolt 03.08.2015 vastu võetud määrusest nr 101 „Tee ehitamise kvaliteedi nõuded„ ja selle lisast 10. Kasutavate materjalide vastavust projektis esitatud nõuetele kontrollitakse akrediteeritud laboris ja kahtluse tekkimisel võetakse objektilt täiendavad proovid.
 
2)	Kas teede katendite ehitamiseks reaalselt kasutatava materjali kohta on olemas ja vormistatud nõuetekohane dokumentatsioon, sh kaevandamiseks ja võõrandamiseks vajalikud load?
  
Katendi ehitamine on dokumenteeritud vastavalt eeltoodud nõuetele. Materjalile on väljastatud tootmisohje sertifikaat ja toimivusdeklaratsioon, millede aluseks on mh kaevandamiseks ja võõrandamiseks vajalikud load. 
  
3)	Kas hankija on muutnud hankelepingu täitmiseks kasutatavale lubjatäitematerjalile hankes esitatud nõudeid?
 
Jah, hankija on muutnud hanketingimustes olnud materjalide fraktsiooni suurust parema lõppeesmärgi saavutamiseks. Muudatus on tehtud riigihangete seaduse § 123 lõike 1 punkti 7 alusel. Tegemist on ebaolulise muudatusega, kuivõrd tehtava muudatusega ei muutunud lepingu maksumus, tähtaeg ega eesmärk.

Lugupidamisega

(allkirjastatud digitaalselt)

Elari Kalmaru
harjutusväljade portfellijuht